
DR.30.9.2003 7 
 

Singapura adalah merupakan rakan perdagangan Malaysia yang kedua terbesar.  Jumlah 
perdagangan di antara Malaysia- Singapura pada tahun 2002 adalah sebanyak RM97 
bilion, sementara jumlah perdagangan dari Januari sehingga Julai tahun ini, sebanyak 
RM56.5 bilion. 

Dari segi pelaburan pula, Singapura adalah merupakan salah satu pelabur asing 
terbesar di Malaysia.  Pada tahun 2001, syarikat-syarikat Singapura melabur sebanyak 
RM2.18 bilion dan pada taun 2002 pula, pelaburan Singapura di Malaysia mencapai 
RM868.8 juta.  Sebaliknya pula, Malaysia merupakan salah sebuah pelabur terbesar di 
Singapura  dengan jumlah pelaburan sebanyak RM2.08 bilion pada taun 2001 dan 
sementara pelaburan pada tahun 2002 sehingga suku ketiga tahun tersebut adalah RM645 
juta.   

Dari segi hubungan rakyat ke rakyat, didapati ramai rakyat Singapura datang 
melancong ke Malaysia dan begitu juga ramai rakyat Malaysia sering melawat ke 
Singapura.  Dalam tahun 2002, bilangan rakyat Singapura yang melancong ke Malaysia 
berjumlah 7.5 juta orang.  Selain dari melancong, kebanyakan mereka didapati melawat 
Malaysia kerana untuk menziarahi sanak-saudara serta sahabat-handai. 

 Oleh yang demikian, kerajaan berpendirian bahawa adalah penting bagi Malaysia 
dan Singapura mengekalkan hubungan baik di antara kedua negara dan berusaha untuk 
mengurangkan ketegangan dan perselisihan faham yang timbul supaya suasana politik dan 
sosial yang mendorong ke arah peningkatan kerjasama untuk kepentingan bersama dapat 
diwujudkan.   

Tanggungjawab untuk mewujudkan hubungan baik dua hala di antara kedua-dua 
negara bukan terserah kepada Malaysia semata-mata kerana bak kata pepatah, tepuk 
sebelah tangan tidak akan berbunyi.  Oleh itu, pihak Singapura juga perlu berusaha 
bersama untuk memperbaiki keadaan.  Sehubungan ini, saya ingin menegaskan bahawa 
pihak Malaysia sentiasa mengambil langkah-langkah yang wajar untuk mewujudkan 
persefahaman dengan Singapura yang boleh mendatangkan manfaat kepada kedua-dua 
negara.   

 Tuan Yang di-Pertua, mengenai penetapan harga air, ia merupakan isu yang 
utama yang perlu diselesaikan jika kita mahu mewujudkan hubungan baik yang saksama di 
antara Malaysia dan Singapura kerana harga yang dikenakan kepada Singapura selama ini 
adalah terlalu rendah, tidak berpatutan dan tidak adil kepada Malaysia.  Harga yang 
dikenakan ialah sebanyak tiga sen bagi setiap 1,000 gelen.   

Mengikut perjanjian 1961 dan 1962, Malaysia mempunyai hak untuk menyemak 
semula harga air ini dan beberapa rundingan semakan harga air telah diadakan sejak tahun 
1999 di peringkat pegawai kanan dan di peringkat menteri.  Kali terakhir rundingan 
diadakan bersama Singapura adalah pada 16 Oktober 2002 di mana ia gagal mendapat 
sebarang persetujuan dan sejak itu tiada lagi rundingan diadakan.  Jadi, kesemua 
rundingan tersebut menemui jalan buntu kerana Singapura mempertikaikan hak Malaysia 
untuk menyemak semula harga air dan tidak bersetuju dengan semua cadangan Malaysia 
untuk menetapkan harga air yang berpatutan. 

 Sehubungan dengan ini, oleh sebab tidak terdapat pilihan lain untuk 
menyelesaikan masalah ini, Kerajaan Malaysia telah memutuskan pada 30 Julai 2003 
supaya perkara ini dirujukkan kepada pihak timbang tara.  Timbang tara ini akan di buat 
mengikut undang-undang Malaysia dan bukannya dirujuk kepada Mahkamah Keadilan 
Antarabangsa, ini adalah mengikut yang diperuntukkan di bawah Perjanjian Air 1961 dan 
1962.  Untuk makluman Ahli-ahli Yang Berhormat, Malaysia kini telah pun memulakan 
proses persediaan untuk membawa perkara ini kepada pihak timbang tara. 

 Bagi menjawab pertanyaan berkenaan peluang Malaysia untuk memenangi dalam 
kes timbang tara ini, ingin saya menjelaskan di sini bahawa kita mempunyai fakta dan 
hujah-hujah yang kukuh dan jelas untuk menyokong kes semakan harga air ini.  Kita 
berkeyakinan penuh mengenai hak kita ini untuk mendapatkan harga semakan air yang 
munasabah, adil dan mencerminkan keadaan semasa kepada pihak timbang tara. 

  



Singapura adalah merupakan rakan perdagangan Malaysia yang kedua terbesar. Jumlah perdagangan di antara Malaysia- Singapura pada tahun 2002 adalah sebanyak RM97 bilion, sementara jumlah perdagangan dari Januari sehingga Julai tahun ini, sebanyak RM56.5 bilion. Dari segi pelaburan pula, Singapura adalah merupakan salah satu pelabur asing terbesar di Malaysia. Pada tahun 2001, syarikat-syarikat Singapura melabur sebanyak RM2.18 bilion dan pada taun 2002 pula, pelaburan Singapura di Malaysia mencapai RM868.8 juta. Sebaliknya pula, Malaysia merupakan salah sebuah pelabur terbesar di Singapura dengan jumlah pelaburan sebanyak RM2.08 bilion pada taun 2001 dan sementara pelaburan pada tahun 2002 sehingga suku ketiga tahun tersebut adalah RM645 juta. Dari segi hubungan rakyat ke rakyat, didapati ramai rakyat Singapura datang melancong ke Malaysia dan begitu juga ramai rakyat Malaysia sering melawat ke Singapura. Dalam tahun 2002, bilangan rakyat Singapura yang melancong ke Malaysia berjumlah 7.5 juta orang. Selain dari melancong, kebanyakan mereka didapati melawat Malaysia kerana untuk menziarahi sanak-saudara serta sahabat-handai. Oleh yang demikian, kerajaan berpendirian bahawa adalah penting bagi Malaysia dan Singapura mengekalkan hubungan baik di antara kedua negara dan berusaha untuk mengurangkan ketegangan dan perselisihan faham yang timbul supaya suasana politik dan sosial yang mendorong ke arah peningkatan kerjasama untuk kepentingan bersama dapat diwujudkan. Tanggungjawab untuk mewujudkan hubungan baik dua hala di antara kedua-dua negara bukan terserah kepada Malaysia semata-mata kerana bak kata pepatah, tepuk sebelah tangan tidak akan berbunyi. Oleh itu, pihak Singapura juga perlu berusaha bersama untuk memperbaiki keadaan. Sehubungan ini, saya ingin menegaskan bahawa pihak Malaysia sentiasa mengambil langkah-langkah yang wajar untuk mewujudkan persefahaman dengan Singapura yang boleh mendatangkan manfaat kepada kedua-dua negara. Tuan Yang di-Pertua, mengenai penetapan harga air, ia merupakan isu yang utama yang perlu diselesaikan jika kita mahu mewujudkan hubungan baik yang saksama di antara Malaysia dan Singapura kerana harga yang dikenakan kepada Singapura selama ini adalah terlalu rendah, tidak berpatutan dan tidak adil kepada Malaysia. Harga yang dikenakan ialah sebanyak tiga sen bagi setiap 1,000 gelen. Mengikut perjanjian 1961 dan 1962, Malaysia mempunyai hak untuk menyemak semula harga air ini dan beberapa rundingan semakan harga air telah diadakan sejak tahun 1999 di peringkat pegawai kanan dan di peringkat menteri. Kali terakhir rundingan diadakan bersama Singapura adalah pada 16 Oktober 2002 di mana ia gagal mendapat sebarang persetujuan dan sejak itu tiada lagi rundingan diadakan. Jadi, kesemua rundingan tersebut menemui jalan buntu kerana Singapura mempertikaikan hak Malaysia untuk menyemak semula harga air dan tidak bersetuju dengan semua cadangan Malaysia untuk menetapkan harga air yang berpatutan. Sehubungan dengan ini, oleh sebab tidak terdapat pilihan lain untuk menyelesaikan masalah ini, Kerajaan Malaysia telah memutuskan pada 30 Julai 2003 supaya perkara ini dirujukkan kepada pihak timbang tara. Timbang tara ini akan di buat mengikut undang-undang Malaysia dan bukannya dirujuk kepada Mahkamah Keadilan Antarabangsa, ini adalah mengikut yang diperuntukkan di bawah Perjanjian Air 1961 dan 1962. Untuk makluman Ahli-ahli Yang Berhormat, Malaysia kini telah pun memulakan proses persediaan untuk membawa perkara ini kepada pihak timbang tara. Bagi menjawab pertanyaan berkenaan peluang Malaysia untuk memenangi dalam kes timbang tara ini, ingin saya menjelaskan di sini bahawa kita mempunyai fakta dan hujah-hujah yang kukuh dan jelas untuk menyokong kes semakan harga air ini. Kita berkeyakinan penuh mengenai hak kita ini untuk mendapatkan harga semakan air yang munasabah, adil dan mencerminkan keadaan semasa kepada pihak timbang tara.